પ્રથમ તેઓ વાડામાં ગયા અને જોયું ઘઉં અને ઘાસની ગાંસડીઓ સરસ રીતે બાંધીને તેના ઉપર તાડપત્રી ઢાંકીને તેને નાયલોનની મજબુત દોરીથી સરસ રીતે વીંટાળી દીધી હતી. ખેતીકામના સાધનો બાજુના કબાટમાં સાચવીને મુકેલા હતા. પશુઓનો વાડો બહારથી બંધ કરેલો હતો અને ગાયો શાંત જણાતી હતી, એટલું જ નહિ તેમના માટે પૂરતા ચારા-પાણીની પણ સરસ વ્યવસ્થા કરેલી હતી. મરઘાના પાંજરા પણ સરસ રીતે વાસેલાં હતા. દરેક વસ્તુ તેની પોતાની જગ્યાએ સલામત હતી.